Mingil hetkel oli mul ikka üsna rõvedalt külm. Mulle tuli just meelde üks Davidi soomlasest sõbranna, kes mõnda aega tagasi Kopenhaagenit väisas. Paarsada meetrit enne ühte Kopenhaageni  paljudest paadisadamatest jääb tütarlaps seisma, tõmbab ninaga õhku ja ütleb: "Hm, kummaline - mulle tundub peaaegu, nagu tunneksin ma mere lõhna." Irooniline on asja juures muidugi see, et Kopenhaagenis ja ühtlasi kogu Taani riigis on päris raske leida kohta, kus mere lõhna tunda EI oleks, aga vähemate geograafiateadmistega inimesed end sellest tavaliselt häirida ei lase.      Kuninglik jaht. Nagu nimest näha, sõidab sellega ringi kuninganna. Kui oleks, siis ilmselt ka kuningas.